જમ્મુ-કાશ્મીરમાં સેનાના ઓપરેશન ઓલઆઉટથી ગિન્નાયેલા આતંકીઓએ વધુ એક પોલીસકર્મી જાવેદ અહેમદ ડારનું અપહરણ કરી તેની હત્યા કરી દીધી છે. ડારનો મૃતદેહ કુલગામના પરિવાનમાં મળ્યો છે. કોન્સ્ટેબલ ડાર દક્ષિણ કાશ્મીરના શોપિયાં જિલ્લામાં તૈનાત હતા. આતંકીઓએ ડારનું શોપિયાના કચડુરા વિસ્તારમાં એક મેડિકલ સ્ટોરની બહાર અપહરણ કર્યું હતું. જણાવી દઇએ કે આ પહેલાં આતંકીઓએ થોડા દિવસો પહેલાં જ 44માં રાષ્ટ્રીય રાઇફલ્સના જવાન ઔરંગબેઝનું અપહરણ કરીને તેની હત્યા કરી હતી.